# OSNOVNA ŠKOLA

# SILVIJA STRAHIMIRA KRANJČEVIĆA SENJ

## S.S. Kranjčevića 1, 53270 Senj

OIB: 63722828625

## Tel.: 053 881 183

E-mail: os-ss.kranjcevica@gs.t-com.hr

Na temelju članka 107. stavka 1.-2. Zakona o odgoju i obrazovanju u osnovnoj i srednjoj školi (Narodne novine br. 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 7/17, 68/18, 98/19, 64/20), Pravilnika o radu i Pravilnika o načinu i postupku zapošljavanja u Osnovnoj školi Silvija Strahimira Kranjčevića Senj te pribavljene suglasnosti Upravnog odjela za školstvo, sport i kulturu Ličko-senjske županije, Osnovna škola Silvija Strahimira Kranjčevića Senj (nadalje: Škola) raspisuje

**NATJEČAJ**

**za prijavu kandidata (m/ž) za obavljanje poslova**

* **na određeno, puno radno vrijeme**
	1. UČITELJA/ICU RAZREDNE NASTAVE (40 sati tjedno) u područnoj školi Sveti Juraj - do povratka na rad radnika/ce sa rodiljnog dopusta …….………………. 1 izvršitelj
	2. UČITELJA/ICU RAZREDNE NASTAVE (40 sati tjedno) u matičnoj školi Senj u

produženom boravku – do 30.06 2023. g. ………………………….. 3 (tri) izvršitelja

* **na neodređeno, puno/nepuno radno vrijeme**

* 1. UČITELJA/ICU MATEMATIKE (40 sati tjedno) u matičnoj školi Senj

 ……………………………………… 2 (dva) izvršitelja

* 1. UČITELJA/ICU MATEMATIKE (32 sata tjedno) u područnoj školi Sveti Juraj i područnoj školi Krasno …………………………………………………… 1 izvršitelj
	2. UČITELJA/ICU GLAZBENE KULTURE (40 sati tjedno) u matičnoj školi Senj, područnoj školi Sveti Juraj i područnoj školi Krasno ..………………….. 1 izvršitelj
	3. UČITELJA/ICU FIZIKE (24 sata tjedno) u matičnoj školi Senj, područnoj školi Sveti Juraj i područnoj školi Krasno …………………..………………………. 1 izvršitelj
	4. UČITELJA/ICU GITARE (40 sati tjedno) u glazbenom odjelu u Senju

 ……………………………… 1 izvršitelj

* 1. UČITELJA/ICU KLAVIRA (20 sati tjedno) u glazbenom odjelu u Senju

 ……………………………… 1 izvršitelj

* 1. UČITELJA/ICU GITARE (20 sati tjedno) u glazbenom odjelu u Senju

 ……………………………… 1 izvršitelj

* 1. UČITELJA/ICU NJEMAČKOG JEZIKA (20 sati tjedno) u područnoj školi Krasno

 ……………………………………………………………. 1 izvršitelj

* 1. UČITELJA/ICU INFORMATIKE (28 sati tjedno) u matičnoj školi Senj

 ……………………………………………………………. 1 izvršitelj

Uvjeti za popunu radnog mjesta: Uz opće uvjete za zasnivanje radnog odnosa u skladu s općim propisima o radu, potrebno je ispunjavati i posebne uvjete za zasnivanje radnog odnosa – prema članku 105. – 111. Zakonu o odgoju i obrazovanju u osnovnoj i srednjoj školi, te uvjete sukladno Pravilniku o odgovarajućoj vrsti obrazovanja učitelja i stručnih suradnika u osnovnoj školi (N.N. br. 6/19., 75/20.).

Rok za podnošenje prijava je 8 (osam) dana od dana objavljivanja natječaja na mrežnim stranicama i oglasnoj ploči škole i mrežnim stranicama i oglasnoj ploči Hrvatskog zavoda za zapošljavanje.

Kandidati trebajuuz pisanu prijavu – zamolbu sa životopisom, vlastoručno potpisanu, priložiti i neovjerene, kvalitetne preslike:

- dokaza o državljanstvu

- rodnog lista

- dokaza o stečenoj stručnoj spremi (diploma, potvrda ili uvjerenje o završenom školovanju)

- elektronički zapis ili potvrdu o podacima evidentiranim u bazi podataka Hrvatskog zavoda za

 mirovinsko osiguranje iz područja radnih odnosa – e staž

- uvjerenje nadležnog suda da podnositelj prijave nije pod istragom i da se protiv podnositelja

 prijave ne vodi kazneni postupak za neko od kaznenih djela iz članka 106. Zakona o odgoju i

 obrazovanju u osnovnoj i srednjoj školi, ne starije od dana raspisivanja natječaja.

Izabrani kandidat prije sklapanja ugovora o radu dužan je Školi dostaviti originalne dokumente

ili ovjerene preslike originala.

Kandidati prijavom na natječaj daju privolu za obradu osobnih podataka navedenih u svim dostavljenim prilozima tj. ispravama za potrebe natječajnog postupka.

Na ovaj natječaj se pod ravnopravnim uvjetima mogu prijaviti osobe oba spola, a izrazi koji se u njemu koriste za osobe u muškom rodu korišteni su neutralno i odnose se na muške i ženske kandidate sukladno Zakonu o ravnopravnosti spolova (N.N. br. 82/08, 69/17).

Kandidat koji se poziva na pravo prednosti pri zapošljavanju po posebnom zakonu dužan je u prijavi na natječaj pozvati se na to pravo i uz gore navedene dokaze priložiti sve dokaze o ostvarivanju prava prednosti na koje se poziva, a prednost u odnosu na ostale kandidate ostvaruje samo pod jednakim uvjetima.

Kandidat koji se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17, 98/19 i 84/21), članku 48. stavku 1.-3. Zakona o civilnim stradalnicima iz Domovinskog rata (Narodne novine br. 84/21), članku 48. f Zakona o zaštiti vojnih i civilnih invalida rata (Narodne novine br. 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine br. 157/13, 152/14, 39/18 i 32/20) dužan je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, kao i dokaz o invaliditetu odnosno utvrđenom status osobe s invaliditetom, a ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103.st.1.Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

<https://branitelji.gov.hr/pristup-informacijama/zakoni-i-ostali-propisi/zakoni/1052>

Kandidat koji se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49.st.1.Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

<https://branitelji.gov.hr/pristup-informacijama/zakoni-i-ostali-propisi/zakoni/1052>

Poziva se kandidat koji ostvaruje pravo prednosti pri zapošljavanju na temelju odredbe članka 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14,  39/18, 32/20) da uz prijavu na natječaj dostavi dokaz o utvrđenom statusu osobe s invaliditetom, odgovarajuću javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.):

[https://zakon.hr/z/493/Zakon-o-profesionalnoj-rehabilitaciji-i-zapošljavanju-osoba-s-invaliditetom](https://zakon.hr/z/493/Zakon-o-profesionalnoj-rehabilitaciji-i-zapo%C5%A1ljavanju-osoba-s-invaliditetom)

Kandidat koji je stekao inozemnu obrazovnu kvalifikaciju u inozemstvu dužan je u prijavi na natječaj priložiti rješenje određenog visokog učilišta o priznavanju potpune istovrijednosti u skladu sa Zakonom o priznavanju istovrijednosti stranih školskih svjedodžbi i diploma (N.N. br. 57/96, 21/00) ili rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija (NN 158/03, 198/03, 138/06 i 45/11) te u skladu Zakona o reguliranim profesijama i priznavanju inozemnih stručnih kvalifikacija (Narodne novine br. 82/15., 70/19. i [47/20](https://narodne-novine.nn.hr/clanci/sluzbeni/2020_04_47_948.html)), rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji.

Kandidati koji su pravodobno dostavili potpunu prijavu sa svim prilozima odnosno ispravama i ispunjavaju uvjete iz natječaja bit će pozvani na testiranje/intervju sukladno odredbama članaka 8.-11. Pravilnika o načinu i postupku zapošljavanja u Osnovnoj školi S.S. Kranjčevića Senj.

Urednom prijavom smatra se prijava koja sadrži sve tražene podatke i priloge.

Prijave upućene elektroničkom poštom te nepotpune i nepravovremene prijave neće se razmatrati.

Osoba koja ne podnese potpunu i pravovremenu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj te se ne obavještava o razlozima zašto se ne smatra kandidatom.

Kandidati koji su podnijeli pravodobnu i potpunu prijavu dužni su pristupiti testiranju/intervjuu sukladno Pravilniku o načinu i postupku zapošljavanja u Osnovnoj školi S.S. Kranjčevića Senj (mrežne stranice škole [**http://www.os-sskranjcevica-senj.skole.hr/dokumenti**](http://www.os-sskranjcevica-senj.skole.hr/dokumenti) škole) .

Kandidat koji ne pristupi testiranju/intervjuu ne smatra se kandidatom.

Povjerenstvo za vrednovanje kandidata može pozvati kandidata na testiranje najmanje tri dana prije dana određenog za testiranje.

U pozivu će biti naveden način i područja provjere, pravni i drugi izvori za pripremu kandidata za vrednovanje odnosno testiranje.

Poziv će se dostaviti putem elektroničke pošte na e- mail kandidata i bit će objavljen na javno dostupnim mrežnim stranicama škole: **http://www.os-sskranjcevica-senj.skole.hr**

U prijavi na natječaj kandidat je obvezan navesti adresu, telefon odnosno adresu elektroničke pošte na koju mu može biti dostavljena obavijest o datumu i vremenu testiranja kandidata.

U skladu s uredbom Europske unije 2016/679 Europskog parlamenta i Vijeća od 27. travnja 2016. godine te Zakonom o provedbi Opće uredbe o zaštiti podataka (NN 42/18.) prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja za zapošljavanje.

Rezultati natječaja bit će objavljeni na mrežnoj stranici škole: **http://www.os-sskranjcevica-senj.skole.hr**

Prijave se dostavljaju u zatvorenoj omotnici putem pošte ili osobno na adresu Škole:

**Osnovna škola S.S.Kranjčevića Senj, S.S.Kranjčevića 1, 53270 Senj, s naznakom „za natječaj“, u roku od 8 (osam) dana od dana objave natječaja.**

Natječaj je objavljen 17. listopada 2022.g. na mrežnoj stranici i oglasnoj ploči Osnovne škole S.S. Kranjčevića Senj, te na oglasnoj ploči i mrežnoj stranici Hrvatskog zavoda za zapošljavanje ([www.hzz.hr](http://www.hzz.hr)), i otvoren je do 25. listopada 2022. godine.

Klasa:112-04/22-01/01

Ur.br.:2125/22-01-22-06

Senj, 17. listopada 2022. g.

 Ravnateljica

 Rosanda Bilović, prof.